./data/phi2331/phi026/phi2331.phi026.perseus-lat2.xml
David Magie
Aurelianus imperator noster per fraudem unius hominis et per errorem bonorum ac maloruminteremptus est  hunc inter deos referte, sancti domini patres conscripti, et de vobis aliquem, sed dignum vestro iudicio, principem mittite, nos enim de iis qui vel errarunt velmale fecerunt, imperare nobis neminem patimur Rescriptum ex senatus consulto  cum die III nonarum Februariarum senatus amplissimus in CuriamPompilianam convenisset, Aurelius Gordianus consul dixit:Referimus ad vos, patres conscripti, litterasexercitus felicissimi quibus recitatis Aurelius Tacitus, primae sententiae senator, ita locutus est (hic autem est qui post Aurelianum sententia omnium imperatorest appellatus):Recte atque ordine consuluissent di immortales, patres conscripti, si boni principes ferro inviolabiles exstitissent, ut longiorem ducerent vitam, neque contra eos aliqua esset potestas iis qui necesinfandas tristissima mente concipiunt  viveret enim princeps Aurelianus, quo neque fortiorneque utiliorfuit quisquam  respirare certe post infelicitatem Valeriani, post Gallieni mala imperante Claudio coeperat nostra res publica, at eadem reddita fueratAureliano toto penitus orbe vincente  ille nobis Gallias dedit, ille Italiam liberavit, illeVindelicis iugum barbaricae servitutis amovit, illo vincente Illyricum restitutum est, redditae Romanis legibusThraciae  ille, pro pudor! orientem femineo pressum iugo in nostra iura restituit, ille Persas, insultantesadhuc Valeriani nece, fudit, fugavit, oppressit, illum Saraceni, Blemmyes, Axomitae, Bactriani, Seres, Hiberi, Albani, Armenii, populi etiam Indorum velutipraesentem paene venerati sunt deum  illius donis,quae a barbaris gentibus meruit, refertum est Capitolium, quindecim milia librarum auri ex eius liberalitate unum tenet templum, omnia in urbe fana eius micantdonis, quare, patres conscripti, vel deos ipsos iure convenio, qui talem principem interire passi sunt, nisiforte secum eum esse maluerunt  decerno igitur divinos honores idque vos omnes aestimo esse facturos, nam de imperatore deligendo ad eundem exercitumcenseo esse referendum, etenim in tali genere sententiae nisi fiat quod dicitur, et electi periculum erit eteligentis invidia probata sententia est Taciti, attamen cum iterum atque iterum mitteretur, ex senatus consulto, quod in Taciti vita dicemus, Tacitus factus est imperator